เห็นไอจีโปรโมทจังว่าลดราคาเมนู Salmon 30% เลยมาลองกินกับเพื่อนดู ปรากฎว่าราคาก็ยังแพงอยู่ดี555555 อย่าคาดหวังมากกับการลดราคาของที่นี่เพราะมันจะทำให้คุณ หลัง หัก ;__;

ร้านตกแต่งดีงามมม สไตล์ญี่ปุ่นคือมีไม้ๆ แต่ก็โปร่ง กว้างขวาง ที่นั่งมีทั้งโซนโซฟาแล้วก็โต๊ะไม้ธรรมดา นั่งสบายดีค่ะ พนักงานบริการทั่วถึงดี มีบาร์ซูชิให้ดูเชฟทำเพลินๆ ได้ด้วย

เมนูที่สั่ง

— Salmon Cheese Lava (฿550) ขอบอกเลยว่าเมนูนี้คือเด็ดมากกกก ชีสคุณภาพดีเดือดปุดๆ มาบนกระทะร้อน พอตักมากินพร้อมซูชิแซลมอนที่เบิร์นมานิดๆ โอ้โห ฟินขึ้นสวรรค์ เพื่อนคนนึงบอกว่าอยากกินคนเดียวทั้งหมดไม่อยากแบ่งใครเลย55555 แนะนำให้กินตอนยังร้อนๆ อยู่จะได้อารมณ์มาก ล้านแคลอรี่ก็คุ้มสำหรับจานนี้

— Healthy Salmon จำชื่อเต็มๆ ไม่ได้ แต่เป็นปลาแซลมอนย่าง มีเห็ดผัดมาเป็นเครื่องเคียง ชิ้นไม่ค่อยใหญ่เท่าไหร่ แต่อร่อยมาตรฐาน เห็ดผัดก็อร่อย ไม่มันเกินไป โอเคเลย

— Salmon Don อันนี้เลือกแบบที่เป็น Lunch Set ได้มาพร้อมสลัด ซุป และไข่ตุ๋น ไม่รู้ว่าเพราะเป็นเซตประหยัดหรือเปล่าเลยได้มาชามเล็กมากกกก ไม่คุ้มเลยสำหรับราคา 300 กว่าบาท มันน้อยเกินไป ปลาก็แล่มาบาง แม้ว่าจะสดดีก็เถอะ อย่าสั่งเลยเปลืองเปล่าๆ

— Unagi Salmon Cheese Roll จำชื่อจริงๆ ของมันไม่ได้อีกแล้ว555 ประกอบไปด้วยปลาไหล ข้างในเป็นแซลมอนดิบ และครีมชีส ถือว่าอร่อยมากเลย ปลาดิบไม่คาว ไม่ราดซอสหวานมาเยอะเกินไป ครีมชีสข้างในช่วยตัดเลี่ยนได้ดี แล้วก็ยังชูรสของแซลมอนให้เข้ากันได้ เยี่ยมไปเลย

— Matzusaka Roll จานนี้ได้ฟรีจ้า55555 นั่งๆ อยู่ อยู่ๆ พนักงานเสิร์ฟก็เอามาวางให้ บอกว่าเป็นเมนูใหม่อยากให้ลองชิม ข้างในเป็นอะไรไม่รู้จำไม่ค่อยได้แล้วแต่มีพริกหยวกด้วยซึ่งเราไม่ปลื้ม555 แต่ข้างนอกเป็นเนื้อมัตซึซากัชั้นเลิศ ให้มาเน้นๆ กินทั้งคำจะออกมีรสเปรี้ยวนิดหน่อยปนกับกลิ่นเนื้อ ก็อร่อยดีเหมือนกัน เสียนิดเดียวไม่น่าใส่พริกหยวกเลย555

เราไปมาเมื่อวันเสาร์ ตอนนี้เริ่มลืมๆ เมนูแล้ว จำราคาก็ไม่ค่อยได้ ขออภัยจริงๆ ค่ะ ตอนแรกว่าจะให้ 3 ดาวเพราะแพงและให้น้อย แต่ให้เพิ่มมาดาวนึงเพราะได้ของแพงมากินฟรี55555555 อ้อ พนักงานดูแลดีมากนะคะ ปรบมือให้ตรงนี้เลย เริ่ด